Fratini: Bez državničkih simbola na samitu u Sarajevu
Italijanski šef diplomatije je tokom posete Kosovu kazao da je Priština prihvatila da učestvuje na samitu pod tim uslovom
Ministar spoljnih poslova Italije Franko Fratini, koji je danas posetio Kosovo, izjavio je da je Priština podržala predlog da na samitu u Sarajevu učestvuje bez isticanja državničkih simbola. “ izjavio je šef italijanske diplomatije Franko Fratini nakon razgovora sa ministrom spoljnih poslova Kosova Skenderom Hisenijem. Hiseni je podržao predlog Fratinija, rekavši da je prihvatljivo svako rešenje koje će Kosovo predstavljati ravnopravno sa ostalim učesnicima. Ministar inostranih poslova Italije u pristini je ragovarao i sa predsednikom i premijerom Kosova Fatmirom Sejdiuom i Hašimom Tačijem. Obraćajući se poslanicima Skupštine Kosova, na sednici koja je priredjena u njegovu čast, Fratini je kazao da Italija u potpunosti podržava Kosovo na putu ka Evropskoj uniji i istakao da mora da postoji i odgovornost Kosova kao države prema svim gradjanima. Predsednik Skupštine Kosova Jakup Krasnići zahvilio se šefu Italijanske diplomatije što je ta zemlja medju prvima priznala nezavisnost Kosova rekavši da su taj primer kasnije sledili i ostali, kako je kazao, prijatelji Kosova. Italijanski šef diplomatije posetu Prištini završio je susretom sa najvišim medjunarodnim predstavnicima na Kosovu. Ministar inostranih poslova Italije je prethodno u Beogradu, u razgovoru sa najvišim zvaničnicima Srbije, takođe predložio da na samit u Sarajevo dođu i Srbija i Kosovo, jer neće biti isticanja naziva zemalja. Fratini je rekao da sa konferencije članicama EU treba da bude upućena poruka o tome šta države regiona mogu da ponude Uniji, kako bi se u neophodnost prikljčenja ovih država EU uverile i one članice koje su za sada neodlučne. Srpski šef diplomatije Vuk Jeremić kazao je da veruje će i Priština pokazati dozu spremnosti da se tom problemu razumno pristupi. Fratini, koji se sastao i sa potpredsednikom vlade Božidarom Đelićem, poručio je da njegova zemlja podržava što skorije upućivanje aplikacije Srbije za članstvo u EU na razmatranje Evropskoj komisiji – bilo bi dobro do kraja juna, kako bi Srbiji što pre bio upućen upitnik i počeo njen zvanični put ka EU. Fratini je istakao da se Italija zalaže i za što skoriji početak primene Sporazuma o stabilizaciji i pridruživanju i da želi da bude prva zemlja EU koja će ratifikovati sporazum: Govoreći o ukidanju signala srpskih operatera na Kosovu, šef italijanske diplomatije je rekao da u osetljivoj situaciji kakva je trenutno na Kosovu i Metohiji, gde su Srbi ostali bez telefonskog signala, "svaki potez mora biti dobro promišljen. Fratini je ocenio da treba hitno sprovesti tehnička rešenja kako problem ne bi eskalirao, a ne praviti od toga političko pitanje.